AJD เซ็น MOU กับ ACAP ให้บริการสินเชื่อผู้ซื้อตู้เติมเงินออนไลน์
AJD เซ็น MOU กับ ACAP บริการสินเชื่อผู้ซื้อตู้เติมเงินออนไลน์ เพื่อเพิ่มทางเลือกและโอกาสให้กับผู้ที่สนใจซื้อตู้เติมเงินดังกล่าว 
28 ต.ค. 2558

ดร.อมร มีมะโน กรรมการผู้จัดการใหญ่ บริษัท คราวน์ เทค แอดวานซ์ จำกัด (มหาชน) หรือ AJD เปิดเผยว่า บริษัท เวนดิ้ง คอร์ปอเรชั่น จำกัด ซึ่งเป็นบริษัทย่อยได้ร่วมลงนามในบันทึกความเข้าใจ (MOU) กับบริษัท เอแคป แอ๊ดไวเซอรี่ จำกัด (มหาชน) หรือ ACAP
โดยมีวัตถุประสงค์ เพื่อให้บริการด้านสินเชื่อให้กับผู้ซื้อตู้เติมเงินออนไลน์ “เติมสบาย พระเอกตัวจริง” เพิ่มทางเลือกและโอกาสให้กับผู้ที่สนใจซื้อตู้เติมเงินดังกล่าว
ทั้งนี้ บริษัทตั้งเป้ายอดขาย ตู้เติมเงินออนไลน์ “เติมสบาย พระเอกตัวจริง” ในปีนี้จำนวน 20,000 เครื่อง ซึ่งจะช่วยผลักดันรายได้และกำไรเติบโตอย่างแข็งแกร่ง และตั้งเป้ายอดขายในปี 2559 จำนวน 50,000 เครื่อง โดยมีเป้าหมายเป็นผู้นำอันดับ 1 ของอุตสาหกรรมตู้เติมเงินออนไลน์ของประเทศไทย
สำหรับการให้บริการของตู้เติมเงินออนไลน์ คือ สามารถเติมเงินมือถือ,ชำระบิลค่าโทรศัพท์บ้านและค่าโทรศัพท์มือถือทุกเครือข่าย ไม่ว่าจะเป็น DTAC, AIS, TRUE นอกจากนี้ ยังสามารถชำระบิลค่าสาธารณูปโภคต่างๆ ค่าน้ำ ค่าไฟ ค่าอินเตอร์เน็ต 3BB ,ชำระบัตรเครดิต บัตรเครดิตอิออน บัตรเครดิตเฟิร์สช้อยส์ (First Choice)  บัตรเครดิตเคทีซี, บัตรเงินผ่อน ประกัน AIA, ซื้อประกันรถยนต์ , พ.ร.บ.รถยนต์ รถจักรยานยนต์,และเกมส์ออนไลน์ และอื่นๆอีกมากมายในอนาคต
ทั้งนี้ หากสนใจเป็นเจ้าของธุรกิจตู้เติมเงินเติมสบายง่ายๆ ในราคาเพียง 29,900 บาท  พร้อมรับประกันตัวเครื่อง 1 ปี สามารถติดต่อรายละเอียดเพิ่มเติมได้ที่ Call Center 088-216-5111